Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18511

9. Futópálya végbiztonsági területek 9.1 Ha a 3. fejezet előírásaival összhangban futópálya végbiztonsági területet alakítanak ki, az elég hosszú legyen ahhoz, hogy a kedvezőtlen üzemeltetési tényezők miatt bekövetkező túlfutás, vagy küszöb előtti földetérés esetén a légijármű ott akadályba ne ütközzön. A precíziós megközelítésű futópálya esetében az első akadály általában az ILS iránysáv antenna; a végbiztonsági sáv eddig terjedjen. Más körülmények között, továbbá a nem-precíziós, vagy nem-műszeres megközelítésű futópálya esetében az első akadály általában egy út, egy vasútvonal, illetve más mesterséges, vagy természetes képződmény. Ilyenkor a végbiztonsági sáv eddig az akadályig terjedjen. 9.2 Ahol a futópálya végbiztonsági terület kialakítása olyan területeken történne, ahol ez komoly nehézségekbe ütközik, vagy nem valósítható meg, azonban az illetékes hatóság ilyen terület kialakítását szükségesnek ítéli, vegyék számításba a kijelölt távolságok csökkentésének lehetőségét.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes